
PËR NJË NDRYSHIM DHE SHTESË NË UDHËZIMIN NR. 29/1, DATË 16.08.2011 “PËR PËRCAKTIMIN E TARIFAVE TË SHËRBIMEVE QË KRYEN AGJENCIA PUBLIKE E AKREDITIMIT TË ARSIMIT TË LARTË”

Në zbatim të nenit 102 të Kushtetutës, të nenit 60, nenit 61 dhe nenit 62 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, dhe të nenit 14 të vendimit nr. 424, datë 2.6.2010 të Këshillit të Ministrave “Për miratimin e rregullores për sistemin e akreditimit, organizimit dhe veprimtarinë e institucioneve të sigurimit të jashtëm të cilësisë”, të ndryshuar,

UDHËZOJMË:

1. Në tabelën e pikës 1 të udhëzimit nr. 29/1 datë 16.8.2011 “Për përcaktimin e tarifave të shërbimeve që kryen Agjencia Publike e Akreditimit të Arsimit të Lartë”, pikat “a” dhe “ç” revokohen.
2. Në pikën 1 të shkronjës “a” të tabelës në pikën 2 të udhëzimit, hiqet shprehja “ose kolegj”, dhe në tabelë shtohet një pikë 3 me përmbajtje si më poshtë:

	3. Një kolegj profesional
	376.000



3. Shkronja “ç” e tabelës në pikën 2 të udhëzimit ndryshohet si më poshtë:

	ç) Vlerësimi i jashtëm dhe akreditimi i Shkollës Doktorale dhe i një programi studimi të ciklit të tretë:
1. Tarifa për akreditim ose vlerësim paraprak (shkenca sociale e humane)
	552.000

	2. Tarifa për akreditim ose vlerësim me ekspertë të huaj (fusha mjekësore dhe shkenca natyrore)
	602.000

	3. Tarifa për akreditim ose vlerësim të Shkollës Doktorale (njësi bazë), duke përfshirë të gjitha programet e ciklit të tretë që ofron kjo Shkollë Doktorale
	Ekspertë vendas dhe të huaj
	1.180.400



4. Pas shkronjës “ç”, shtohet një pikë “d” me përmbajtje si më poshtë:

	d) Vlerësimi i jashtëm dhe akreditimi i një programi profesional me kohëzgjatje 2 (dy) vjet:
Tarifa për vlerësimin ose akreditimin e një programi të ciklit të shkurtër 2-vjeçar profesional
	45.000


5. Ngarkohen Ministria e Arsimit dhe Shkencës, Ministria e Financave dhe Agjencia Publike e Akreditimit të Arsimit të Lartë për zbatimin e këtij udhëzimi.
Ky udhëzim hyn në fuqi pas botimit në Fletoren Zyrtare.

